Long-Term Capital Management

Long-Term Capital Management (LTCM) oli Ameerika Ühendriikide riskifond, mille rajas 1994. aastal John Meriwether ja mis hakkas 1998. aasta Venemaa finantskriisi järel kiiresti varasid kaotama.
Fondi juhatusse kuulusid 1997. aasta Nobeli majandusauhinna laureaadid Robert C. Merton ja Myron S. Scholes.

LTCM kasutas väga suurt finantsvõimendust (laenu- ja omakapitali suhe oli enne krahhi 25:1) ja oli esialgu väga edukas, teenides enam kui 40-protsendilist kasumit. 1998. aastal saabus krahh: paari kuuga kaotati 6/7 varade väärtusest. Suurpangad olid ahelreaktsiooni vältimiseks sunnitud ette võtma Föderaalreservi juhitud päästmisaktsiooni ning kokku panema 3,5 miljardi dollari suuruse abipaketi.

Fond suleti 2000. aastal.

Kategooria:Ameerika Ühendriikide majandus
Kategooria:Investeerimisfondid